[{"text_idx": "#000002", "text": "Mae\u2019n debyg mae\u2019r hyn wnes i fwynau mwyaf oedd cyfle i dreulio amser gyda hen ffrindiau \u2013 ffrindiau dwi eisoes a minnau ond yn chwech ar hugain wedi mynd i\u2019r rhigol anffodus o\u2019u gweld yn unig bob Eisteddfod. Wnes i fwynhau byw a bod yn Wrecsam hefyd. Yn wahanol i\u2019r rhan fwyaf o Eisteddfodwyr roeddwn i\u2019n aros yng nghanol y dref a gan fod gigs y Gymdeithas hefyd yng nghanol y dref treuliais dipyn o amser yn y dref ei hun. Yr hyn a\u2019m tarodd yn fwy na\u2019r ffaith fod Wrecsam ddim yn dref Gymraeg ei hiaith oedd nad oedd hi chwaith yn dref Gymreig nac ychwaith yn \u201cBrydeinig\u201d. Wrth fynd i chwilio am frecwast ynghanol dre ar y bore cyntaf methais a chanfod un siop gornel oedd yn gwerthu cynnyrch \u201cPrydeinig\u201d \u2013 roedd pob siop ddes i ar eu traws yn gwerthu cynnyrch Polisk neu Halal! Ddim bod dim byd o\u2019i le ar hyn, ond roedd yn brofiad annisgwyl rhywsut."}, {"text_idx": "#000003", "text": "Fe aeth gigs y Gymdeithas yn rhagorol. Mae llawer o\u2019r lluniau wnes i dynnu fan yma. Dyma oedd y gigs mwyaf llwyddiannus i\u2019r Gymdeithas drefnu ers Steddfod Eryri yn 2005 yn fy nhyb i. Roedd pob noson yn rhagorol o ran adloniant, nifer uwch na\u2019r disgwyl wedi mynychu ac felly llwyddodd pob noson (heblaw am un) glirio ei gostau \u2013 rhywbeth sydd wedi bod yn strygl i ni yn y blynyddoedd diwethaf. Dwi\u2019n meddwl mae\u2019r hyn wnaethom ni\u2019n iawn eleni oedd peidio trio cystadlu head-on gyda maes-b a maes-c ond yn hytrach cynnig rhywbeth gwahanol. Mae\u2019n amlwg i bobl fwynhau\u2019r profiad \u201cgwahanol\u201d."}, {"text_idx": "#000006", "text": "Yfed ein ffordd i\u2019r Gymry Rydd?"}]